JohanHeinsen/ENO huggingface dataset:
Den Nord-Cimbriske Tilskuer, 1828-11-21
Portugal. Man hører her intet andet end Elændighed, i Særdeleshed i Hovedstaden, hvor den skal overstige alle Grændser, selv Medlemmer af de anseeligste Familier ere bragte til Betler. staven; imidlertid have dog mange af Apsolutisterne selv indseet deres Vildfarelse og antaget er constitutionelt Sindelag. Uveiret, som længe har truet Despotismen, er dog nu endelig brudt løs i Tras os montes, Oberst Serpa-Pinto, en Officeer af prøvet Mod og Talenter, Deputeret blandt de sidste Cortes, en af de rigeste Grundeiere i Provindsen og af betydelig Indflydelse, staaer. i Spidsen for 3000 Mand. Han er allerede rykket ind i Villareal, Braga og Guimargens; overalt ere paa disse Stæder Don Pedros Tilhængere blevne befriede; efter nogle Breve skulle de Constitutionelle være indrykkede i Porto, hvor det 4de og 19de Regiment skal være stødt til dem. Det var Regjeringens Hensigt, at have arresteret Oberst Pinto, men denne kom den i Forkjøbet, og dannede en constitutionel Guerilla, Regjeringen sendte da det 22de Regiment imod ham, men efter en hidsig flere Timers Fægtning, blev Linie-Regimentet, sprængt fra hinanden, og efterlod et temmeligt Antal Døde og Saarede paa Valdpladsen. J Cascaes stod et Depot af 1200 Mand Krigsfangne fra Porto Armeen; men det skal være lykkedes dem at undkomme og støde til Serpa Pinto. Regjeringen har ladet de offentlige Kasser i det nordlige Portugal bringe til Lissabon, hvor det har opvakt megen Opsigt, at 2 franske Krigskibe paa 80 og 44 Kanoner med 800 og 300 Rd. ere indseil, lede paa Tajofloden og flere skulle følge efter. Dette opliver ogsaa de Constitutionelles Haab, saameget mere som man skriver at de franske Søeofficerer, synes ret at lade sig det være angelegent, at vise Miguellisterne sin Ringeagt, og have erklæret at de havde befaling til at tage alle Undertrykkede: Portugisere, Engelændere og Franske ombord. Deres Skibe skulle ved Jndseilingen forbi Vianna Castellet have givet det fulde Lag (formodentlig Salutskud!) I Usurpateurens Pallads herskede formedelst indløbne Depescher fra Wien, Berlin og Madrid den største Bestyrtelse, da man deri reentud skal have erklæret ham, at han ikke kunne blive anerkjendt som Konge, førend han havde ægtet sin Niece. Man forsikkrer ogsaa at Mandskabet paa de 4 Krigskibe, som vare skikkede mod Madeira, have rebelleret og erklæret sig for Donna Maria.
Den Nord-Cimbriske Tilskuer, 1828-11-21
Blandinger. I Dole i Frankerig, afmalede nylig en Jesuit paa Prædikestolen Hælvedes Straffe med saa stærke Farver, at en ung Pige skreeg høit, den hele Forsamling skreeg med, og styrtede, som dreven af onde Aander, ud af Kirken; og hvad der var det Mærkværdigste, var, at Præsten løb selv med.
Den Nord-Cimbriske Tilskuer, 1828-11-21
De franske Tropper under General Gudin, som forlode Cadix, ere den 26de October marscherede forbi Madrid, saavel Generalen, der gjorde Hs. Majestæt sin Opvartning, som Tropperne, bleve overalt modtagne uden mindste Enthusiasme; og hvad de kunne vente sig, med - Taushed!
Den Nord-Cimbriske Tilskuer, 1828-11-21
Fra Lima skrives der i April Maaned, at Staden befinder sig i en beklagelig Tilstand siden Jordskjælvet. Regjeringen har bekjendtgjort en ny Constitution, en Oberst forsøgte at forstyrre denne Tingenes nye Orden; men hans Major kom ham i Forkjøbet og dræbte ham med egen Haand. De Fremmede ere overalt i Fare, da Folket, der holder dem for Jøder, anseer dem, som Aarsag til Jordskjælvet. Regieringen i Guatimale har udstædt et Decret, hvorefter Republikkens Havne ere lukkede for det spanske Flag og Jndførselen alle spanske Fabricata. Krigen mellem Guatimale og St. Salvaber fortsættes paa den grusomste Maade.
Den Nord-Cimbriske Tilskuer, 1828-11-21
J Engeland ligge nu 18 Linieskibe færdige til at løbe ud, naar det befales.
Den Nord-Cimbriske Tilskuer, 1828-11-21
J Postbrevkassen i Nantes, have Postofficianterne fundet et Barbeerkniv-Etui med stærk sammenpresset Krudt i, 2 antændte Lunter vare gaaet ud at sig selv - Gud bevare vor og enhver Postmester fra slige skjændige Forsøg, Den 4de Novbr. kom det til et frygteligt Slagsmaal mellem de ridende Grenaderer og Schweitzer Soldaterne i Versaille, hvorved der skal være bleven 5 Døde paa Pladsen og 15 Saarede.
Den Nord-Cimbriske Tilskuer, 1828-11-21
Man har Efterretninger fra det gode Haabs Forbjerg, der naae til 1ste August. Den frygtelige Kong Schack havde angrebet flere Stammer paa Coloniens Grændse; han commanderer 30,000 Md. og gjør hver Dag nye Fremskridt.
Den Nord-Cimbriske Tilskuer, 1828-11-21
Udenlandsk. Det nye Palais paa Amalienborg udmærker sig ved den største Pragt og Elegance. Allerede Vestibulen imponerer ved den sindrige Maade, hvorpaa den er anlagt. Den er smykket med to colossale Statuer, og en Trappe med Marmortrin fører optil Palaiets Hoved Etage. Denne Etage, indrettet for Hs. kongl. Høihed Prindsessen, bestaaer af 13 Gemakker, foruden 3de i den tilstødende Pavillon, blandt hvilke en Spisesahl, der udmærker sig ved saare skjønne Decorationer, Thronsahlen og Concert sahlen. Blandt Mærkelighederne i de for Hs. kgl. Høihed indrettede Gemakker fortjene at anføres, at Stolesæderne i et af dem ere broderede af en Antal af Hoffets fornemste Damer, og at der i samme Gemak ligger det foromtalte broderede Gulvteppe som er en underdanigst Gave fra nogle af Kiels Damer. Første Etage, indrettet for Hs kongl. Høihed Prindsen, indeholder 9 Værelser, bland, hvilke et Audients gemak, en Bibliothekfahl, en meget stor Spisesahl, og 3de for Hofmarschallen bestemte Værelser i den tilstødende Pavillon. Blandt de fortrinlige Beqvemmeligheder som udmærke denne Bygnig ere disse: at Vestibulen kan opvarmes med varm Luft, at der i alle Palaiets Etager kan haves frisk Vand, som, igjennem Rør, fra et paa Loftet værende Bassin ledes til alle Dele af Palaiet, og at der i Haven er et Badehuus med 3de Gemakker og et Marmor=Bassing.
Den Nord-Cimbriske Tilskuer, 1828-11-21
Bygmesteren, Hr. Hofbogmester Koch, har ved dette Palais Indretning, i den korte Tid af 11 Maaneder, indlagt sig den største Ære. For at see Processionen blev der paa sine Steder, betalt 10 Rbd. pr. Fag Vindue. Commediebilletterne vare saa kostbare, at man har betalt en Gallerieloge Ved et allerhøieste Reskript af 27de Octbr. d. A. til Curator for Valløe Stift er, med nogen Modification af en enkelt Punct, bifaldet et Forslag, hvorefter der fra Begyndelsen af Aaret 1829 maa af Stiftelsens Overskud anvendes en Sum af 8000 Rbd. til Stiftelsens udvidede Virksomhed. Jfølge Samme forøges Dekanessens Annuum fra 1200 til 1400. Rbd. Sølv aarlig, hver af Stiftsdammerne faae et Tillæg af 100 Rbd Sølv og de 9 extraordinaire af 50 Rbd. Sølv aarlig. 2 nye Pladser oprettes for 3 Stiftsdamer og 3 nye Pladser for de extraordinaire. En Sum af 1000 Rbd Sølv aarlig bestemmes til Gaver for tvende Enker efter afdøde Embedsmænd, af Rangforordningens 1ste Klasser, en Sum af 1000 Rbd. Sølv aarlig til to Pensioner for Stiftsdamer, som have indladt sig i Ægteskab, men ere blevne Enker og efterladte i trængende Omstændigheder; til at begrunde en Pensionskasse ved Stiftet oplægges aarlig en Sum af 500 Rbd. Sølv; 400 Rbd. Sølv anvendes til Forbedring af Lønningerne for de underordnede Betjenter ved Stiftet. Endelig skulde disse Bestemmelser bekjendtgjøres for Vedkommende paa selve Formælingsdagen den 1ste November.
Den Nord-Cimbriske Tilskuer, 1828-11-21
Ligeledes er ved allerhøieste Reskript af 31te Octbr. sidstl. til Priorinden og Curatorerne ved Vemmetofte adelige Jomfrue=Kloster bifaldet, at samme gives en udvidet Virksomhed, ved at forøge Hæ vingen samt udvide Jomfruernes Antal fra 20 til 25. og bestemme en Sum af 1500 Rbd. Sølv aarlig til 10 lige store Porsioner m. m., om hvilke forøgede og nye Hævinger Bekjendtgjørelsen ogsaa skulde skee, med 1ste Novbr. d. A.
Den Nord-Cimbriske Tilskuer, 1828-11-21
Skipper Winzel Torne, kommende fra Hull, har ved Forbiselling udlosset til Kjetteminde endeel Gods af en i Søen drivende Brig.
Den Nord-Cimbriske Tilskuer, 1828-11-21
Natten imellem den 26de og 27de f. M. indstrandede paa Rødsand ved Nysted en ballastet svensk Brig, Da Skibet stødte an, sendte Captainen 5 Mand fra Borde i en Baad med Varpankeret; men uagtet Veiret ei var saa haardt, at de kan formodes forliste, kom de dog ikke tilbage. 2 Mand, som udsendtes om Morgenen, bleve ogsaa borte. Skipperen, var saaledes ene tilbage. Han heisede derfor Nød slag, og da dette saaes fra Nysted, ilede Folk til, som tog ham i Land. Man troer dog, at Skibet kan blive flot.
Den Nord-Cimbriske Tilskuer, 1828-11-21
En Embedsmand ved Hof=Oekonomien er i disse Dage forsvunden. De forunderligste Rygtet ere Omløb om Aarsagen hertil. Under Frontespieren paa det nye indrettede Palai paa Amalienborg er anbragt et Uhr, hvis Skive, af tykt Glas, belyses om Aftenen ved en bagved hængende Lampe. Det var at ønske, at adskillige an Af de i Provindserne udkomne Skrifter, i Anledning af den høie Formælingsfest, fortjener blandt Andre Hr. Pastor St. St. Blichers en hæderlig Udmærkelse. Den har i sit Danmark nærværende Tilstand, reist Formælingsfesten et Minde, der, uforgjængeligere end Marmor, tolker Danske deres Lykke under en viis og retfærdig Monark, som sætter sin Glæde i at være sit Folks Fader og Velgjører. For heraf at give en Prøve, maatte man udskrive det hele lille, men kjernfulde Værk, hvori Patrioten fra Begyndelsen til Enden finder en tro Gjenklang af sine Følelser, og som derfor af Jngen bør blive ulæst. Kun tillade den ærede Forfatter Udgiveren, at gjøre hans S. 9 udtalte Troesbekjendelse til sin: "Jeg elsker Friheden; jeg attraaer den, som det forenede Menneskesamfunds største, kosteligste Gode; men jeg forventer den aldrig i idealsk Fuldkommenhed; jeg søger den ikke under Former, de maae klinge nok saa tryllende, love nok saa smig. rende; jeg søger, jeg priser den, hvor jeg finder den i største Udstrækning; hvor mit Liv, min Eiendom, mine lovlige Handlinger, mine ikke lovstridige Yttringer ere mig bedst sikrede og meest uformeente - det har jeg fundet hvad jeg søger, og jeg mener at have fundet det i mit eget Fædreneland.
Den Nord-Cimbriske Tilskuer, 1828-11-21
Ved Høitidelighedens Begyndelse indtraf det før gelige Uheld i Sorøe, at en Snedkersvend mistede begge Tommelsingre derved, at to Karduser med Krudt, hvor han bar en i hver Haand, fængede i det Øieblik han vilde bringe dem hen til Kanonerne. Han skal have flere Børn i Kjøbenhavn. Over Bordet paa Academiet indsamledes 38 Rbd. ved et af Byefogden, Hr. Overauditeur Gyldenfeldt, foranstaltet borgerligt Middagsselskab ligeledes 18 Rbd. til denne beklagelige Mands Understøttelse.
Den Nord-Cimbriske Tilskuer, 1828-11-21
Fra Odense meldes under 14de Dennes: "En Dags Vinter har Vi havt i Søndags, som tegnede ret alvorligt, med Jistappe og temmelig høi Snee; men allerede næste Dag var det igjen forbi, som det overalt ikke vilde være godt, om Vinteren, skulde indfinde sig, medens de betydelige Korn-Udskibninger staae paa. Naturkyndige, Jægere og Veirprofeter spaae ellers en meget tidlig Vinter af Trækfuglenes usædvanlig tidlige Reise til de varmere Egne.
Den Nord-Cimbriske Tilskuer, 1828-11-21
Døde. Kjøbenhavn: Etatsraadinde Linde, fødPutscher, 64 Aar. Ane Elisabeth Grønn, f. Emmert. Hesingøer: Pakhuusforvalter Den, 34 Aar. Madame Rasmussen, f. Bruun, fra Kjøge. Nestved: Forligelsescommissair og Stivelsefabrigeur Hans Lauritzen Møller, 53 Aar. Lille Aars Præstegaard : Sognepræst for Aars og Haubroe, David Gottschalch, 53 Aar. Rudkjøbing : Enkemadame Krogsgaard, f. Vith, 68 Aar. Aalborg : Maren Larsdatter Nørgaard.
Den Nord-Cimbriske Tilskuer, 1828-11-21
Befordringer og Afgang. Under de danske Cancellie: Den 5te November er Sognepræst for Laastrup og Schaltz Menigheder under Viborg Stift og fun erende Herredsprovst i Rinds Herred, f.A. Worsøe, beskikket til Sognepræst for Breningge og Bjerg sted Menigheder i Sjælland; Cand. theol. P. A. Thomsen, til Sognepræst for St. Mortens Kirke i Nestved; Sognepræst for Gjerlev og Euslev Menigheder, J. Brix, til residerende Capellan til Frue Kirke i Aalborg, samt Sognepræst for Søndertranders Menighed; personel Capellan for Mørk og Hvilsager, M. A. Kirkebye, til Sognepræst for Runberg- og Maarup under Aalborg Stift; Cand. theol. J. V. Kjød beskikket for Vorgod og Vium under Ribe Stift; personel Capellan for Maglebye og Holtug i Sjælland, Barfod, til personel Capenan for Faxøe sammesteds. Sognepræst forSønderomme og Houen Menigheder under Ribe Stift, P. Voermann, efter Ansøgning entlediget fra bemeldte Embede uden Pension og med Forpligtelse ikke at bære den geistlige Ordensdragt.
Den Nord-Cimbriske Tilskuer, 1828-11-21
Kjøbenhavns Børs, den 14. Novbr. Cours. Hamb. 2 M., a vista 205. Spec. 209. Specier solgtes til 12 Mk. 8 1/2 s. BankDisconto 4 pCt. Norske Speciessedler pr. 100 Specier 148 Rbdlr. Sedler. 4 pCt. kgl. Obligationer (uden Renter) 84 Rbdlr. Sedler. Dito dito 82 i Banco. Nationalbank-Obligationer (af Laanet 4de Febr. 1820) 101 1/2 a 102 Rbd. r. Sølv. Dito dito 106 3/4 Rbd. Sd.
Den Nord-Cimbriske Tilskuer, 1828-11-21
Ved Tallotteriets 1170.
Den Nord-Cimbriske Tilskuer, 1828-11-21
Trækning i Altona udkom, 69,34, 5, 77, 74.
Den Nord-Cimbriske Tilskuer, 1828-11-21
Avertissements. At den lovbefalede 30te Dags Forretning efter den i Flaulef Bye, Hvidberg Sogn paa Thyholm afdøde Gaardmand Christen Andersen vil vorde afholdt i Stervboegaarden Tirsdagen den 9de December næstkommende om Formiddagen Klokken 9, det bekjendtgjøres herved til Efterretning for de Vedkommende der maatte finde sig beføiede at møde ved bemeldte Forretning. Teglgaarden, den 19de November 1828. Fischer.
Den Nord-Cimbriske Tilskuer, 1828-11-21
Natten til den 12te Dennes bortkaldte Gud fra dette Liv min elskede og tro Hustrue J. R. A. Winther, för Seeboth. - Hveder kjendte hende, som Hustrue og Moder eller var Vidne til hendes - af Kjerlighed, til Mand og Börn - sagtmodige og taalmodige Hengivenhed i smertefulde Lidelser, vil erkjende mit Tab og deeltage i mit Savn. Hvidberg Præstegaard, paa Thyholm, den 14de November 1828. Vinther.
Den Nord-Cimbriske Tilskuer, 1828-11-25
Udenlandsk. Rusland, Tyrkiet og Grækerland. Et haardt Slag har truffet det keiserlige Huus Enkedronningen Keiserinde Maria Feodorowna er ikke mere, Hendes Majestæt blev den 24de Octbr. anfalden af en hæftig Kolik med Feberanfald, befandt sig allerede den 2den November i meget god Bedring, men blev den 3die November angrebet.
Den Nord-Cimbriske Tilskuer, 1828-11-25
af et Slagflod, som endte hendes Liv, den 5te om Morgenen. J Henseende til Krigen, skrives der fra Berlin, man formoder at de russiske Krigsoperationer ogsaa i Keiserens Fraværelse ville blive fortsatte med Kraft. Allene med Hensyn til de paa Morea landede Franske, kan man vente dette, da disse ellers ville blive trykkede af den tyrkiske Magt, naar den fik en Deel af dens Tropper disponibel fra Hovedarmeen. Man troer at Russerne nu vil trænge frem langs med Søekysten, og at Positionen for Schumla blot vil blive maskeret, og Tyrkerne kunne der ikke gribe til det Offensive, uden at opofre alle deres Fordeele. Fra Bucharest skriver man under 20de October, at man fra den Retning hvori Silistria ligger, havde hørt en vedholdende Kanonade, som synes at continuere Dag og Nat, og man ventede hver Dag denne Fæstnings Fald, Tyrkernes Besætning i Silistria, skal beløbe sig til 24,000 Mand, og det russiske Beleiringscorps bliver i dette Øieblik i det Mindste anslaaet til 30,000 Mand. Fra Semlin, meldes der, at meget Beleringsskyts skal i det hele være indskibet paa Donauen, og de fornemste russiske Officerer, som ledede Beleringen. for Varna, have begivet sig til Hovedqvarterret i Basardshik, hvor Centralpositionen vil blive, og hvorfra alle Angreb ville blive ledede mod Tyrkerne. Hvis disse forblive indenfor deres Forskandsninger, og ikke vise sig i aaben Mark, ville alle Donaustæderne lige indtil Belgrad blive beleirede. Man taler og Z russiske Armeer, som ville handle i Forening; saasnart man anseer det for hensigtsmæssigt at rykke frem; da ville alle christelige Folkeslag i den europæiske og asiatiske Orient blive opbudt til Vaaben, da Krigen bliver ført om Ruslands og Tyrkiets politiske Existents. J Henseende til de nærværende Krigsoperationer efter Varnas Jndtagelse, melder et Brev fra Bucharest over Wien, at det er vist at en meget blodig Fægtning har den 16de Novbr. funden Sted mellem det flygtende Omer Vriones Corps og Russerne som forfølge samme, Paschaens Corps er derved næsten bleven ganske adsplittet og tilintetgjort. Mærkeligt er det, hvad der skrives fra Cöln under 14de Novbr. at en engelsk Coureer, var Dagen før, ilet der igjennem og havde udbredt den Efterretning, at Schumla var indtaget af Russerne, som derved havde mistet 18,000 Md.
Den Nord-Cimbriske Tilskuer, 1828-11-25
Saa usandsynlig dette er, da vi af de officielle Krigsberetninger vide, at Russerne havde den Hensigt at forlade Stillingen for Schumla, saaer det dog muligt, at det kunne forvexles med Silistrig. Man har Privat-Efterretninger fra troværdige Kilder i Constantinopel, og efter hvilke, uagtet den der herskende tilsyneladende Rolighed, den politiske Horizont dog ingenlunde var den klareste; der løb i Hovedstaden et Rygte om, at i Armeen for Schumla var opdaget et Mytterie, som synes at opvække megen Bekymring; en Deel af denne Armee, skal nemlig, i Haab om et rigt Bytte, have draget mod Russerne, og begynder nu at blive utilfreds ved den lange Uvirksomhed. Storsultanens Stilling er ei heller misundelsesværdig: Bosnien er nedsjunken i Anarchie og er gjenstridig mod Sultanens befalinger, Fyrstendommene ere besatte af Russerne, og den franske Expedition paa Morea holder Albanien og Macedonien i Allarm; og uagtet dette, skal dog Efterretningen om Var nas Fald, ikke have vakt en saadan Sensation blandt Jndvaanerne, som man ventede, og Sultanen skal have erklæret endnu som før, til det Yderste at ville modstaae de russiske Angreb og Fordringer, og at han, naar hans Nærværelse er nødvendig, vil bryde op til Armeen med sin hele Reserve. Den bestaar af 40,000 Mand, hvoriblandt nogle tusinde af Hospersonalet og nogle Regimenter regulairt Mandskab indberegnet. Haabet, at Porten ved Engelands Mægling ville indvilge i Londonner-Tractaten er forsvunden, i det Mindste havde den tilbudt det under Betingelser, som Gesandterne maatte forkaste, hvorfor ogsaa Hr. Stratford Canning var afreist fra Poros, hvor han havde ventet paa Sultanens Ultimatum, til Corfu. Jmidlertid synes man dog endnu at vente Noget af Underhandlingerne i Vintertiden, især naar Russernes Fremgang i Asien rygtedes, thi man vidste med Sikkerhed, at General Paskewitsch efter Fæstningen Topra Kals Jndtagelse, har aldeles renset Bayasid, og de russiske Faner, vaye nu paa Euphrats Høie. Generalen er derpaa rykket frem mod Erzerums Mure, og denne er ikke i Stand til at gjøre Modstand. Siden Armeniens Erobring ved Tyrkerne, har endnu aldrig en fremmed Magt kommen hiint Lands Grændeser nærmere end paa 200 Mile, man troer derfor at disse sidste Tildragelser vil gjøre stort Jndtryk paa Regjeringen i Constantinopel, hvor man allerede begyndte at føle Forbudet mod Kornindførsen. len, da i de sidste Dage Brødet bestandig var blevet dyrere og slettere. I den tyrkiske Leir i Schumla herskede Mangel paa Alt.
Den Nord-Cimbriske Tilskuer, 1828-11-25
Engeland. Bladet the Timer siger: Vi erfare fra gode Kilder af, at paa Efterretningen om, at General Maison ville udvide sine Operationer uden for Morea, og erklærede at have den Hensigt, at bevæge eller tvinge Tyrkerne til at rømme det atheniensiske Gebet, har den engelske Regjering ufortøvet indsendt en Forestilling. derimod til det franske Kabinet, som ved Telegraphen skal strax have afsendt befaling til Toulon, om at lade et Skib afseile derfra med Ordre til Generalen at afstaae fra sit Forsæt, imidlertid skal dog Qvæstionen angaaende Grækerlands Grændser endnu ingenlunde være afgjort. Man vil vide at vort Kaabinet har, eller i det mindste vil forbinde sig med det Østerrigske, for at for indre at Frankerig ikke forstørrer sit Herredømme.
Den Nord-Cimbriske Tilskuer, 1828-11-25
Portugal. En Coureer fra Don Miguels Gesandt i Paris, bragte ham hans Skrivelser til Kongerne af Frankerig og Preussen og Keiseren af Østerrig uaabnede tilbage, herover fik han et Anfald af Vrede, hvori han faldt om og stødte sig i Faldet; han maatte bruge Blodigler; men var den følgende Dag dog fuldkommen rask igjen. De franske Schalupper paa Tajofloden, som bragte de portugisiske Passagerer ombord paa den engelske Paketbaad, brød uden Omstændigheder gjennem den Rad af Baade, hvormed Don Miguel havde omgivet Paketbaaden; det er vel derfor ogsaa, at Politiet efter Regjeringens Ordre ved Huus undersøgelser, borttage alle Skrifter og Billeder, som angik den bourbonske Familie. Paa Don Miguels Geburtsdag den 26de October foranstaltede man en Mængde Festiviteter, som dog ikke beholdt Andet end Skinnet deraf, da man af Forsigtighed havde sperret alle Gader som vendte til Skuespilhuset, og kun Adelige og kongelige Frivillige bleve indladte deri. Man havde troet. at de franske Krigskibe i Havnen ville salutere, og Politiebetjenterne raabte allerede det første Vivat, da det første Skud tonede, men snart erfarede man at det ikke gjeldte Hs. Majestæt, men den franske Consul, som Eskadrens Officerer gjorde sit Contra besøg. Don Miguel sammenkaldte et overordentlig Admiralitetsraad, for at afgive dets Betænkning om denne forestilte Krænkelse af Folkeretten; men man skal dog have raadet Jnfanten at bie med hans Fordring om Fyldestgjørelse, indtil Frankerig formelig har anerkjendt ham som Konge. Flere engelske Undersaattere ere nu ogsaa kastede i Fængsel, hvoriblandt en Kjøbmand Barker, fordi han affyrede en Pistol i fri Luft, hvorved Politiepatroillen nær havde dødt af Forskrækkelse. Men den engelske Regjering har nu ogsaa endelig sat Don Miguel en Frist af 50 Dage, hvori alle engelske Undersaattere skulle være paa frie Fod og al tilføjet Skade godtgjort, imodsat Tilfælde ville man tage Repræsalier. Den 25de taltes om en opdaget Sammensværgelse; nylig ville Dom Miguel ikke spise Frokost i Klosteret Mafra, endskjøndt Baron Quelus (hans Barbeer) forsikkrede ham, at han havde smagt paa alle Retterne. Man paastaaer bestemt, at Krigsministeren Rio Pardoganske ængstelig om Hjertet, havde yttret Ønske om at faae sin Afskeed, da Ministeren gjentog dette svarede Den Miguel ham hæftig, at han ville lade ham gjøre Marquis Loul Selskab (man troer, han derved meente den snigmyrdede Marq. Loule, Blot at tale om Braga eller Porto, hvor de constitutionelle Guerillas staae, straffes med Fængsel.
Den Nord-Cimbriske Tilskuer, 1828-11-25
Om den constitutionelle Oberst Pintos Operationer, har man denne Gang kun den Efterretning at hans Planer, om muligt at befrie 800 Fanger i Porto og at forsyne sig med mere Vaaben, Munition og Penge. Han staaer i Forbindelse med Jnsurgenternes Anfører i Alemtejo, Pater Goes og med Castello Branco, Chef for de constitutionelle Guerillas i Provindsen Beira, en Mand af megen Jndflydelse, der ogsaa har været Cortes Medlem og Militsoberst, naar hertil kommer at alle Linietropperne ere meget misfornøiede og have 5 Maaneders Sold at fordre, saa kunne vel Tingene snart faae et andet Udseende.
Den Nord-Cimbriske Tilskuer, 1828-11-25
Frankerig. Ministeriet har vundet det andet Slag mod det apostoliske Partie: Efter flere forgjeves Forsøg paa at faae Hs. Majestæt bevæget til, at samtykke i flere af de fornemste Embedsmænds Afsættelse, der vare af det Villeleske Partie og bestandig arbeidede imod det nærværende Ministerium; det hedder nu, at 4 Statsraader og 15 Præfecter skulle afsættes. - Den 28aarige Tombuctu-Reisende Caille er indtruffen til Paris. Hs. Majestæt har skjænket Lieutnant Codrington, en Søn af Admiralen Æreslegionsordenen for hans Mod i Slaget ved Navarino.
Den Nord-Cimbriske Tilskuer, 1828-11-25
Udenlandsk. Kjøbenhavn, den 18de Novbr.: Ved den i Gaar foretagne Trækning af det 81de kgl. KlasseLotteries 5te Klasse, udkom følgende Nummere: 195. 53. 101. 216. 120. Den høieste Gevinst, nemlig paa Nr. 58 og 220, skal være kommet til Lolland. De to næststørste Gevinster skulle være blevne her. Meslinger grassere meget stærk heri Staden. Paa Søe-Etatens Hospital alene, have i en kort Tid været indlagt flere Hundrede Børn; ogsaa Voxne angribes. Dog er Sygdommen ikke farlig: Patienterne komme sig sædvanlig efter saa Dage, kun To ere døde.